**ОДОБРЯВАМ:**

**МАРГАРИТА ГЕОРГИЕВА**

***Зам. кмет на Община Тополовград съгласно Заповед № 22 от 12.01.2016 година***

ДОКУМЕНТАЦИЯ

ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ СЪБИРАНЕ

НА ОФЕРТИ С ОБЯВА С ПРЕДМЕТ:

„Строително-ремонтни и монтажни работи за подобряване на образователната среда в СУ “Д-р Петър Берон“ град Тополовград, НУ „Св. Св. Кирил и Методий“ град Тополовград, ОУ „Иван Вазов“ село Устрем, община Тополовград"

юни, 2017 г.

**СЪДЪРЖАНИЕ:**

1. ОБЩИ УСЛОВИЯ
2. ТЕХНИЧЕСКА СПЕЦИФИКАЦИЯ
3. ИЗИСКВАНИЯ КЪМ УЧАСТНИЦИТЕ
4. ИЗИСКВАНИЯ И УКАЗАНИЯ ПРИ ПОДГОТОВКА И ПРЕДСТАВЯНЕ НА ОФЕРТАТА
5. КРИТЕРИЙ ЗА ВЪЗЛАГАНЕ НА ПОРЪЧКАТА
6. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ
7. СКЛЮЧВАНЕ НА ДОГОВОР
8. *ПРОЕКТ НА ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА*
9. *ОБРАЗЦИ*

I. ОБЩИ УСЛОВИЯ

* 1. Възложител

Възложител на настоящата обществена поръчка съгласно чл. 5, ал. 2, т. 9 от Закона за обществените поръчки (ЗОП) е Кмета на Община Тополовград.

* 1. Предмет и кратко описание на поръчката

*Предмет* на настоящата обществена поръчка е извършването на „Строително-ремонтни и монтажни работи за подобряване на образователната среда в ***СУ “Д-р Петър Берон“ град Тополовград, НУ „Св. Св. Кирил и Методий“ град Тополовград, ОУ “Иван Вазов“ село Устрем, община Тополовград“***, като същата ще бъде възложена чрез събиране на оферти с обява на основание чл. 20, ал. 3, т. 1 от ЗОП.

В рамките на обществената поръчка ще се реализират строително-ремонтни и монтажни работи в **СУ“Д-р Петър Берон, гр.Тополовград, НУ „Св.Св.Кирил и Методий“, гр.Тополовград, ОУ“Иван Вазов, с.Устрем, община Тополовград** , с цел подобряване на образователната среда. Предвижда се частична подмяна на дограма и подовата настилка, осъвременяване на стенните и таванни покрития, ремонт на покрива и др.

**Място и срок за изпълнение на поръчката**:

* + 1. *Мястото* на изпълнение на поръчката е сградите на ***СУ “Д-р Петър Берон“ град Тополовград, НУ „Св. Св. Кирил и Методий“ град Тополовград, ОУ “Иван Вазов“ село Устрем, община Тополовград***.
    2. *Срокът* за изпълнение на поръчката е максимум 30 календарни дни от датата на подписване на договора..
  1. Прогнозна стойност на обществената поръчка

Общата максимална прогнозна стойност на поръчката е в размер на **176 548.00** *(сто седемдесет и шест хиляди петстотин четиридесет и осем)* лева без включен ДДС или 211 857. 60 *(двеста и единадесет хиляди осемстотин петдесет и седем и 0.60)* лева с ДДС. Посочената сума е максимално допустимата стойност, която участниците могат да оферират за изпълнение на предмета на поръчката. Ценовите предложения, които надвишават определената от Възложителя прогнозна стойност, няма да бъдат разглеждани и оценявани, като съответните участници ще бъдат отстранявани.

Участниците изготвят офертите си въз основа на зададените в документацията за участие изисквания за изпълнение на поръчката. Оферираните от участниците цени следва да са в лева, с и без начислен ДДС и да включват всички разходи по изпълнение на предмета на поръчката.

* 1. Достъп до документацията на обществената поръчка

Възложителят предоставя пълен достъп по електронен път до документацията към обявата за събиране на оферти на следния Интернет адрес: https://topolovgrad.nit.bg/profil-na-kupuvacha-ot-15.04.2016g/sbirane-na-oferti-s-obyava.-pokana-do-opredeleni-licza/stroitelno-remontni-i-montazhni-raboti-za-podobryavane-na-obrazovatelnata-sreda-v-grad-topolovgrad-i-selo-ustrem/, в раздел "Профил на купувача".

Всички разяснения по документация ще бъдат публикувани на същият интернет адрес. Изтеглянето на документацията от посочения интернет адрес е безплатно.

* 1. Условия и ред за получаване на разяснения по документацията

При писмено искане за разяснения по условията на обществената поръчка, направено до 3 *(три)* дни преди изтичането на срока за получаване на оферти, Възложителят публикува най-късно на следващия работен ден в профила на купувача писмени разяснения.

* 1. Гаранция за изпълнение. Условия и размер.

Гаранцията за изпълнение, съгласно чл. 111, ал. 2 от ЗОП е определена в размер на 3% от стойността на договора за обществена поръчка.

Гаранцията се предоставя в една от следните форми:

1. парична сума;
2. банкова гаранция;
3. застраховка, която обезпечава изпълнението чрез покритие на отговорността на изпълнителя.

Гаранциите във формата на парична сума могат да се внасят по банков път, по сметка на Възложителя:

IBAN: BG35STSA93003300704111

BIC: STSABGSF

БАНКА ДСК ЕАД клон Тополовград

Банковата гаранция следва да е безусловна и неотменима, в полза на Възложителя, в нея следва изрично да е посочено името на обществената поръчка и да е със срок на валидност - с 30 *(тридесет)* дни по-дълъг от крайния срок за изпълнение на договор за обществена поръчка. Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение през целия период на действие, са за сметка на изпълнителя.

При представяне на гаранцията за изпълнение, в платежното нареждане, в банковата гаранция или застраховка, която обезпечава изпълнението чрез покритие на отговорността на изпълнителя, изрично се посочва договора, за който се представя гаранцията.

Гаранцията за изпълнение се представя при подписване на договора от участника, определен за изпълнител на поръчката. Условията и сроковете за задържане, респ. освобождаване на гаранцията за изпълнение се уреждат в договора за възлагане на обществената поръчка.

II. ТЕХНИЧЕСКА СПЕЦИФИКАЦИЯ

* 1. Обект и предмет на обществената поръчка

Обект на настоящата поръчка е извършване на строително-ремонтни и монтажни работи. Предметът на обществената поръчка е **„Строително-ремонтни и монтажни работи за подобряване на образователната среда в СУ “Д-р Петър Берон“ град Тополовград, НУ „Св. Св. Кирил и Методий“ град Тополовград, ОУ “Иван Вазов“ село Устрем, община Тополовград",** финансирани от Министерството на образованието и науката по Национална програма "Оптимизация на училищната мрежа", модул "Оптимизиране на училищната мрежа".

* 1. Обхват на Строително-ремонтните и монтажните работи (СРМР)

Строително-ремонтните и монтажните работи (СРМР) ще се реализират на обектите **СУ “Д-р Петър Берон“ град Тополовград, НУ „Св. Св. Кирил и Методий“ град Тополовград, ОУ “Иван Вазов“ село Устрем, община Тополовград.**

.

Предвидените в предмета на поръчката СРМР обхващат:

* **СУ“Д-р Петър Берон, гр.Тополовград**
* Подмяна на настилката на 25 класни стаи
* Подмяна на металната дограма на фоайетата на II, III и IV с PVC дограма
* Подмяна на дограмата на физкултурен салон в Корпус В
* Обръщане около новата дограма
* **НУ „Св.Св.Кирил и Методий“, гр.Тополовград**
* Боядисване на 15 класни стаи, учителска стая и дирекция
* Боядисване на 3 коридора и 3 фоайета
* Подмяна на подова настилка на 15 класни стаи, учителска стая и дирекция
* Демонтаж облицовка МДФ от стени
* **ОУ“Иван Вазов, с.Устрем, община Тополовград**
* Подмяна на дограма – 7 класни стаи, стая за занимания по интереси, учителска стая и дирекция
* Частичен ремонт на покрив-основна сграда

Не се предвиждат строителни намеси, компрометиращи стоманобетонната носеща конструкция на сградата и не се променя архитектурното разпределение. Не се извършва основен ремонт на електрическите и ВиК инсталации.

Предвидените СРМР са „текущ ремонт" по смисъла на § 5, т. 43 от Допълнителните разпоредби на Закона за устройство на територията (ЗУТ) и съгласно чл. 151, ал. 1, т. 1 от ЗУТ за същите не се изисква издаване на разрешение за строеж.

В обхвата на поръчката влизат следните СРМР

* Демонтажни и подготвителни работи: демонтаж на настилки и стенни облицовки; демонтаж на дограма; демонтаж на керемиди; демонтаж на обшивки; демонтаж на мълниезащитна инсталация; изхвърляне на строителни отпадъци;
* Бояджийски работи: шпакловки върху мазилка , грундиране, боядисване с латекс
* Настилки:монтаж на ламиниран паркет и балатум, монтаж на подови первази,
* Дограма: доставка и монтаж на петкамерна ПВЦ дограма със стъклопакет
* Покривни: доставка и монтаж на хидроизолационна мембрана, подмяна на частично на дървена покривна конструция , обшивки и керемиди;
* Доставка и монтаж на нова мълниезащитна инсталация за покрива;

ВАЖНО: За видовете и количествата СРМР, включени в предмета на поръчката, са разработени Количествени сметки, приложени в отделен файл, неразделна част от документацията.

При възникване на непредвидени СРМР (увеличаване на заложени количества СРМР и/или добавяне на нови количества и видове СРМР, които обективно не са могли да бъдат предвидени), по-нататъшното изпълнение на съответните работи продължава след предварителното одобрение на Възложителя и в съответствие с разпоредбите на договора за обществена поръчка.

Участникът, избран за изпълнител, следва да извършва качествено дейностите по предмета на поръчката съобразно изискванията на нормативната уредба и добрите практики в съответната област. Участникът, определен за изпълнител, следва да спазва разпоредбите на Закон за устройство на територията (ЗУТ), Закона за здравословни и безопасни условия на труд (ЗЗБУТ), ЗОП, ППЗОП, подзаконовите актове към тях и всички нормативни актове, имащи отношение към предмета на настоящата поръчка. Изпълнителят трябва да спазва стандартите и нормативите, действащи в Република България.

При изпълнението на СРМР се спазва и:

* Наредба №7 от 22 декември 2003 г. за правила и нормативи за устройство на отделните видове територии и устройствени зони;
* Наредба № 1з-1971 от 29.10.2009 г. за строителнотехнически правила и норми за осигуряване на безопасност при пожар;
* Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания;
* Наредба № РД-02-20-3 от 21 декември 2015 г. за проектиране, изпълнение и поддържане на сгради за обществено обслужване в областта на образованието, здравеопазването, културата и изкуствата;
* Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи;
* Други нормативни актове, относими към предмета на настоящата обществена поръчка.

Изпълнението на СРМР се извършва в съответствие с част трета „Строителство" от ЗУТ и започва след подписване на протокол за предаване на Строителната площадка между Възложителя и Изпълнителя.

Участниците в строителството и взаимоотношенията между тях се определят от изискванията на раздел втори, част трета от ЗУТ и от настоящите указания.

Обстоятелствата, свързани със започване, изпълнение и приемане на СРМР, ще се удостоверяват със съставяне и подписване от участниците на приложимите актове и протоколи, съобразени с изискванията на Наредба № 3 от 2003 г. за съставяне на актове и протоколи по време на строителството (обн., ДВ, бр. 72 от 2003 г). Всички приложими актове и протоколи ще се подписват от Възложителя или упълномощено от него лице и Изпълнителя.

Изпълнителят осигурява необходимото оборудване, инструменти и помощни средства за извършване на СРМР. Организирането на работната площадка и обекта се извършва съгласно изискванията на ЗЗБУТ, Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.) (Наредба № 2 от 2004 г.) и др. актове от подзаконовата нормативна уредба към него, както и при спазване на всички изисквания за противопожарна безопасност. Изпълнителят трябва да пази помещенията чисти по време на изпълнението на дейностите и без забавяне да изнася строителните отпадъци и ненужните материали. Изпълнителят следва да изнесе инвентара си от обекта, да го почисти и да го приведе в състоянието, в каквото е бил, във възможно най-кратки срокове след приключване на работата.

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя инвестиционен проект. При възникнали грешки от страна на Изпълнителя, същият ги отстранява за своя сметка до приемане на работите от страна на Възложителя и от съответните държавни институции.

3. Изисквания към строителните продукти и материали

Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.

При изпълнението на СРМР трябва да се влагат строителни продукти, които осигуряват изпълнението на основните изисквания към строежите, определени в приложение I на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/1 Об/ЕИО и с чл. 169 от ЗУТ, както следва:

* носимоспособност - механично съпротивление и устойчивост на строителните конструкции и на земната основа при натоварвания по време на строителството и при експлоатационни и сеизмични натоварвания;
* безопасност в случай на пожар;
* хигиена, здраве и околна среда;
* достъпност и безопасност при експлоатация;
* защита от шум;
* енергийна ефективност - икономия на енергия и топлосъхранение;
* устойчиво използване на природните ресурси.

Всички материали, вложени от Изпълнителя при изпълнение на СРМР трябва да отговарят на изискванията в българските и/или европейските стандарти.

Всички строителни продукти и материали, които се влагат от Изпълнителя при изпълнението на СРМР в сградите, трябва да имат оценено съответствие със съществените изисквания определени в Закона за техническите изисквания към продуктите (ЗТИП).

Доставяните материали и оборудване трябва да са придружени със съответните сертификати за качество и произход, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя.

Всички финишни строителни продукти (материали, елементи, изделия, комплекти, материалите, включени в интериорните решения, както и изборът на растери, десени и цветове и др.) и тяхната доставка се съгласуват предварително с Възложителя/ упълномощено от него лице и се приемат с подписването на протокол от Възложителя/ упълномощено от него лице. Възложителят трябва да има възможност за предварителен избор между поне два равностойни мострени материала.

Техническите изисквания към вложените материали за изпълнение са както следва:

Подови настилки: Всички настилки да бъдат с гладка, устойчива на тежко натоварване, антистатична и трудно горима повърхност, която не се хлъзга. Да са устойчиви на агресивни дезинфекционни разтвори и лесно почистваеми.

За класните стаи да се използва балатум с текстилна подложка и ламиниран паркет 8 мм клас АC32 за учителската и директорската стаи. Да се положи върху равна и стабилна основа (саморазливна замазка, пердашена циментова замазка). За целта се демонтират съществуващите подови покрития. Подовите первази да бъдат трайно закрепени и дюбелирани.

Шпакловки и бои: преди боядисване с латекс да се предвиди необходимата предварителна обработка на стенните повърхности - финна шпакловка и грунд. Боите, грундовете и лаковете бъдат водно разтворими, с равномерно покритие, устойчиви на миене, бързо съхнещи, без мирис и с ниско съдържание на летливи органични съединения.

Дограма: Прозорците да бъдат от петкамерен ПВЦ профил със стъклопакет

Покривни работи:

Дървен материал - иглолистен с относителна влажност 18%.

Дъсчена - обшивка 2.5 см

Покривните керемиди трябва да отговарят на [БДС EN 1304:2005](http://www.bds-bg.org/standard/info.php?standard_id=33416) Глинени покривни керемиди и приспособления. Определения и изисквания към продуктите

4. Изисквания относно осигуряване на безопасни и здравословни условия на труд.

По време на изпълнение на строително-ремонтните и монтажни работи Изпълнителят трябва да спазва изискванията на Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.), както и всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

При изпълнение на СРМР Изпълнителят трябва да ограничи своите действия в рамките само на строителната площадка.

След приключване на СРМР Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

1. Контрол по време на строителния процес

Контролът по време на строителния процес се осъществява от Възложителя или упълномощено от него лице.

По време на целия строителен процес от предаване на строителната площадка до подписване на приемателен протокол за качествено извършени работи ще се осъществява постоянен контрол върху изпълнението на СРМР относно:

* съответствие на изпълняваните на обекта работи по вид и количество с КСС;
* съответствие на влаганите на обекта строителни продукти с приложенит към договора - техническа спецификация, КСС, оферта на изпълнителя и др.;
* спазване на срока за изпълнение.

В рамките на строителния процес ще се извършват проверки на място, които ще включват:

* проверка на съответствието на реално изпълнени СРМР;
* измерване на място на реално изпълнени СРМР от Протокола за приемане на извършени СРМР за сравняване с актуваните от изпълнителите и одобрени от Възложителя или упълномощено от него лице количества и тези по КСС;
* проверка за технологията на изпълнение и качеството на вложените материали и продукти;

• проверка на срока на изпълнение в съответствие с приетите графици.

Възложителят или упълномощено от него лице може по всяко време да инспектира работите, да контролира технологията на изпълнението и да дава указания/инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали се отстраняват, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

7. Гаранционни срокове

Гаранционните срокове за изпълнените на строително-ремонтните и монтажни работи са съобразно Наредба № 2 от 31.07.2003 г. за въвеждане и експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти (обн., ДВ, бр. 72 от 2003 г.).

**III. ИЗИСКВАНИЯ КЪМ УЧАСТНИЦИТЕ**

1. Общи изисквания към участниците

1. Участници могат да бъдат български и/или чуждестранни физически и/или юридически лица, или обединения между тях. Участниците следва да отговарят на условията на Възложителя, съгласно настоящата документация, ЗОП, ППЗОП и приложимата нормативна уредба. Възложителят отстранява от участие в процедурата участник, който не отговаря на нормативните изисквания или на някое от условията на Възложителя.
2. За участника следва да не са налице обстоятелствата по чл. 54, ал. 1, т. 1-5 и 7 от ЗОП.

Липсата на обстоятелства по чл. 54, ал. 1, т. 1-5 и 7 от ЗОП се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, съгласно чл. 54, ал. 2 от ЗОП.

Участникът декларира липсата на обстоятелствата с представянето на декларации по образец от настоящата документация. Участникът избран за изпълнител при сключване на договора за обществена поръчка следва да представи актуални документи, удостоверяващи липсата на основанията за отстраняване от процедурата.

Забележка: В случай, че за кандидата или участника са налице основанията по чл.54, ал.1, т. 1-5 или 7 от ЗОП, същият може да представи доказателства по чл.56 от ЗОП, че е предприел мерки, които гарантират неговата надеждност, въпреки наличието на съответното основание за отстраняване.

1. На основание чл.З, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, дружества, регистрирани в юрисдикции с преференциален данъчен режим, и на свързаните с тях лица се забранява пряко или косвено да участват в процедури по възлагане на обществени поръчки по ЗОП и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружеството, регистрирано в юрисдикция с преференциален данъчен режим, освен ако не са налице основанията на чл.4 от горепосочения закон.

Участникът декларира съответствието си с изискванията на закона с представянето на декларация по образец от настоящата документация.

1. Когато участник е обединение, което не е регистрирано като самостоятелно юридическо лице, партньорите в обединението/консорциума сключват споразумение, в което задължително посочват следната информация както и информация относно:
2. правата и задълженията на участниците в обединението;
3. разпределението на отговорността между членовете на обединението;
4. дейностите, които ще изпълнява всеки член на обединението;
5. определяне на партньор, който ще представлява обединението (може да бъде направено и в отделен/обособен документ);
6. уговорена солидарна отговорност (заедно и поотделно) между членовете на обединението за изпълнението на договора.

Възложителят не изисква обединенията да имат определена правна форма, за да могат да представят оферта

1. Участниците могат свободно да ползват подизпълнители, но задължително следва да са посочили това обстоятелство при подаване на офертата. В този случай те трябва да представят доказателство за поетите от подизпълнителите задължения.

Независимо от възможността за използване на подизпълнители отговорността за изпълнение на договора за обществена поръчка е на изпълнителя. Подизпълнителите (ако има такива) трябва да отговарят на критериите за подбор в съответствие с дейностите, които ще извършват и за тях не трябва да са налице основанията за отстраняване от процедурата. В тази връзка всеки подизпълнител следва да бъдат представени отделни декларации по образец 3-7.

Изпълнителите нямат право да:

1. сключват договор за подизпълнение с лице, за което е налице обстоятелство по чл. 54, ал. 1, т. 1-5 и 7 от ЗОП;
2. възлагат изпълнението на една или повече от дейностите, включени в предмета на обществената поръчка, на лица, които не са подизпълнители;
3. заменят посочен в офертата подизпълнител, освен когато: за предложения подизпълнител е налице или възникне обстоятелство по чл. 54, ал. 1, т. 1-5 и 7 от ЗОП; предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение; договорът за подизпълнение е прекратен по вина на подизпълнителя.

1.6. При изготвяне на офертата участниците следва да спазват задълженията, свързани с данъци и осигуровки, опазване на околната среда, закрила на заетостта и условията на труд.

2. Критерии за подбор

Участникът трябва да отговаря на следните минимални изисквания:

1. Изисквания за годността (правоспособността) за упражняване на професионална дейност

Участникът следва да е вписан в Централния професионален регистър на строителя към Камарата на строителите в България (за чуждестранни лица - в аналогични регистри съгласно законодателството на държавата членка, в която са установени);

Удостоверяване: При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор *(Образец № 7)* от настоящата документация).

Доказване: При сключване на договора, участникът избран за изпълнител следва да представи заверено копие на удостоверение за вписване в Централния професионален регистър на строителя към Камарата на строителите в България или еквивалентен документ (за чуждестранни лица - в аналогични регистри съгласно законодателството на държавата членка, в която са установени) съобразно декларираното в Образец № 7.

В случай на участие на обединение/консорциум, който не е регистриран като самостоятелно юридическо лице, както и в случаите, когато се ползва подизпълнител, изискването за наличие на посочената регистрация се отнася за всеки един от членовете на обединението/консорциума, съобразно разпределението на участието на лицата при изпълнение на дейностите, предвидено в договора за създаване на обединението, както и за подизпълнителите, съобразно вида и дела на участието им.

1. Изисквания за икономическото и финансовото състояние

Участникът следва да притежава валидна застраховка „Професионална отговорност в строителството", съгласно изискването на чл. 171 от ЗУТ или валиден аналогичен документ, издаден от компетентен орган на държава - членка на

Европейския съюз, или на друга държава - страна по споразумението за Европейското икономическо пространство. Застрахователното покритие следва да съответства на обема и характера на поръчката.

Удостоверяване; При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор (Образец № 7) от настоящата документация).

Доказване: При сключване на договора, участникът избран за изпълнител следва да представи заверено копие на валидна застрахователна полица или еквивалентен документ /за чуждестранните лица/ съобразно декларираното в Образец № 7, а в случай, че срокът на валидност на полицата изтича до датата на подписване на договора - и заверено копие на новата застрахователна полица.

В случай на участие на обединение/консорциум, който не е регистриран като самостоятелно юридическо лице, както и в случаите, когато се ползва подизпълнител, изискването за наличие на посочената застраховка се отнася за всеки един от членовете на обединението, както и за подизпълнителите, които ще изпълняват дейности, свързани със строителството.

2.3. Изисквания за техническите и професионалните способности

1. Участникът, през последните 5 години, считано от датата на подаване на офертата трябва да е изпълнил минимум две дейности, с предмет и обем, които да са идентични или сходни с тези на поръчката.

***Под дейност с предмет и обем, идентични или сходни с тези на поръчката, следва да се разбира извършване на строително-ремонтни и монтажни работи на сгради.***

Удостоверяване и доказване:

При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор *(Образец № 7)* от настоящата документация), в която посочва строителството, идентично или сходно с предмета на поръчката, придружена с удостоверение/я за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

1. Участникът следва да разполага с екип за изпълнение на поръчката.

Изискването се въвежда с цел гарантиране на качественото изпълнение на

обществената поръчка и е съобразено с предмета на поръчката, който изисква наличие на експерти - технически лица със специфични познания и опит. Наличието на професионални способности и опит на техническите лица ще гарантира качественото изпълнение на обществената поръчка от страна на избрания изпълнител.

***Участникът следва да разполага с минимум следните експерти:***

1. Технически ръководител - завършено висше образование с квалификация „инженер" или „архитект", или завършено средно образование с четиригодишен курс на обучение и придобита професионална квалификация в областите „Архитектура и строителство" или „Техника" или еквивалентни; минимум 7 години стаж по специалността; изпълнени минимум 1 обект със сходен предмет, на който е бил „технически ръководител";
2. Експерт по безопасност и здраве в строителството - завършено висше образование с придобита образователна степен магистър в областта на строителството или завършено средно образование с четири годишен курс на обучение или еквивалентно и преминато обучение съгласно Наредба № РД-07- 2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно.
3. Контрол на качеството - завършено висше образование с квалификация „инженер" или „архитект", или завършено средно образование с четиригодишен курс на обучение и придобита професионална квалификация в областите „Архитектура и строителство" или „Техника" или еквивалентни и преминато обучение за контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност или еквивалент.

Изпълнителят следва да осигури необходимия брой технически лица, квалифицирани работници и общи работници за качествено изпълнение на поръчката.

Удостоверяване и доказване:

При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор *(Образец № 7)* от настоящата документация), в която посочва техническите лица, включени или не в структурата на участника, включително тези, които ще отговарят за контрола на качеството.

*ВАЖНО!!!* Възложителят може да изисква от участниците по всяко време да представят всички или част от документите, чрез които се доказва декларираната в офертата информация, когато това е необходимо за законосъобразното провеждане на процедурата.

Участниците в настоящата процедура, в това число и участници - обединения от физически и/или юридически лица, могат да се позоват на капацитета на трети лица, независимо от правната връзка между тях, по отношение на критериите за подбор, поставени от Възложителя.

Когато участник се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица, на основание чл.65, ал.4 ЗОП, трябва да отговорят на съответните критерии за подбор, за доказването на които участникът се позовава на техния капацитет и за тях не са налице основанията за отстраняване от процедурата. В тази връзка за всяко трето лице следва да бъдат представени отделни декларации по образец 3-7.

3. Основания за отстраняване

Възложителят отстранява от участие в обществената поръчка участник, който:

* 1. не отговоря на посочените в т. 1 от настоящия раздел изисквания;
  2. не отговаря на поставените в т. 2 от настоящия раздел критерии за подбор;
  3. не изпълни условие, посочено в документацията за обществената поръчка;
  4. е представил оферта, която не отговаря на:

а) предварително обявените условия на поръчката;

б) правилата и изискванията, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

* 1. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 от ЗОП;
  2. участниците, които са свързани лица.

IV. ИЗИСКВАНИЯ И УКАЗАНИЯ ПРИ ПОДГОТОВКА И ПРЕДСТАВЯНЕ НА

ОФЕРТАТА

* + 1. Изисквания при подготовка на офертата
       1. Участникът трябва да проучи всички условия и спецификации в настоящата документация. Невъзможността да предостави цялата информация, изисквана в документацията или представянето на оферта, която не отговаря на документацията и изискванията на Възложителя, може да доведе до неразглеждане на офертата му.
       2. Офертата следва да бъде оформена по приложените към документацията образци.
       3. Видът, качеството и характеристиките на дейностите, предмет на поръчката, трябва да отговарят напълно на изискванията на техническата спецификация, нормативната база, която ги урежда и условията за изпълнение на поръчката.
       4. Офертата трябва да включва пълния обем за видовете дейности по предмета на поръчката.
       5. Всеки участник може да представи само една оферта. Варианти не се допускат.
       6. Всички документи, свързани с офертата, се представят на български език. Всички приложени документи на чужд език следва да са придружени с превод на български език. Непредставянето на съпътстващ превод на представен документ ще се счита за непредставен документ, което е основание за отстраняване на участника.
       7. Представената оферта трябва да има срок на валидност минимум 60 *(шестдесет)* календарни дни, считано от крайния срок за получаване на оферти.
       8. При представяне на копия на изискуеми документи, същите следва да бъдат заверени с текст "Вярно с оригинала" и да са подписани от лицето, извършило заверката и подпечатани с печата на участника.
       9. Офертата се подписва от законния представител на участника или упълномощено от него лице, като за това се прилага нотариално заверено пълномощно от законния представител на участника.
       10. Всички разходи по изработването и представянето на офертите са за сметка на участниците.
    2. Изисквания и указания към съдържанието на офертата

Участниците представят:

* + - * 1. Списък на документите, съдържащи се в офертата *(Образец 1);*
        2. Информационен лист на участника *(Образец 2);*
        3. Нотариално заверено пълномощно, когато лицето, което подава офертата, не е законният представител на участника **(оригинал)** *(ако е приложимо - когато не е подписана от управляващия участника);*
        4. Декларация по чл. 97, ал. 5 от ППЗОП за обстоятелствата по чл.54, ал. 1, т. 1, 2 и 7 от ЗОП *(Образец 3);*

5. Декларация по чл. 97, ал. 5 от ППЗОП за обстоятелствата по чл.54, ал.1, т.3-5 от ЗОП *(Образец 4);*

6. Декларация за обстоятелствата по чл. 55, ал. 1 от ЗОП *(Образец 5);*

7. Документи, доказващи предприетите мерки за надеждност по смисъла на чл. 56, ал. 1 от ЗОП ***– ако е приложимо;***

8. Декларация по чл. 3, т. 8 и чл. 4 от Закона за икономическите и финансовите отношения с дружествата *(Образец 6);*

9. Декларация за съответствие с утвърдените от Възложителя критерии за подбор *(Образец 7);*

10. Декларация за участието или неучастието на подизпълнители *(Образец 8);*

11. Декларация за съгласие за участие като подизпълнител *(Образец 9);*

12. Декларация за запознаване с условията на поръчката *(Образец 10);*

13. Декларация за извършен оглед на място *(Образец 11);*

14. Декларация по чл. 39, ал.3, т.1, б. „г“ от ППЗОП за срока на валидност на офертата *(Образец 12);*

15. Декларация по чл. 39, ал. 3, т. 1, б.“в“ от ППЗОП за съгласие с клаузите на приложения проект на договор *(Образец 13);*

16. Декларация по чл. 102, ал. 1 от ЗОП *(Образец 14);*

17. Техническо предложение *(Образец 15);*

18. Линеен график за изпълнение на поръчката, с точно показани НВР.(норма време), Тр.(Трудоемкост), Брой работници по операции и съответния код, съгласно националната класификация на длъжностите в страната. В линейния график да бъде точно показан шифър на съответната позиция съгласно номенклатурата на СЕК. В случай, че даден вид СМР липсва в посочените от Възложителя източници, да се използва „приравнен анализ" към посочения източник;

19. Ценово предложение *(Образец 16);*

20. Декларация от член на обединение( *образец №17*)

21.Декларация по чл.6, ал.2 от Закона за мерките срещу изпиране на пари (*образец №18*)

20. Остойностени количествени сметки;

21. Други документи и информация

В ценовото предложение участникът посочва единични цени и обща цена (без ДДС) на всеки вид СРМР съгласно техническата спецификация, както и общата стойност за изпълнение на поръчката в български лева без включен ДДС и с включен ДДС, в т. ч непредвидени разходи в размер на 5 % от стойността на СРМР.

В единичната цена следва да бъдат включени стойностите за труд, механизация и материали, съгласно приетите разходни норми, технически спецификации и начин на измерване, в това число допълнителните разходи и печалба. Единичните цени не могат да са на стойност 0,00 лв.

При различие между единичните цени и калкулираните общи цени за отделните видове строителни работи и/или обща стойност на поръчката, за валидни се считат представените единични цени, като общата цена на отделните видове дейности и/или общата стойност на обособената позиция се преизчисляват съобразно единичните цени.

Всички цени се посочват в български лева и се закръгляват до една стотинка.

На основание чл. 72 от ЗОП, когато предложение в офертата на участник, свързано с цена, което подлежи на оценяване е с повече от 20 на сто по-благоприятно от средната стойност на предложенията на останалите участници, Възложителят изисква подробна писмена обосновка за начина на неговото образуване, която се представя от участника в 5-дневен срок от получаване на искането.

3. Представяне на офертата

Офертата се представя от участника, или от упълномощен от него представител, лично или чрез пощенска или друга куриерска услуга с препоръчана пратка с обратна разписка в Деловодството на община Тополовград, Център за информация и услуги, пл. „Освобождение“ № 1, град Тополовград всеки работен ден от 8:00 часа до 12.00 часа и от 13.00 часа 16:00 часа, най-късно **до 16:00 часа** **до 16:00 часа** на **02.08.2017 година** и ще се отварят на **03.08.2017 година** от **14.00 часа**.

В случай, че срокът бъде удължен на основание чл. 188, ал. 2 от ЗОП оферти ще се приемат до **16.00 часа** на **07.08.2017 година** и ще се отварят на **08.08.2017 година** от **14.00 часа.**

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката.

За получените оферти за участие при възложителя се води регистър, в който се отбелязват:

1. подател на офертата;

2. номер, дата и час на получаване;

3. причините за връщане на офертата, когато е приложимо.

При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В тези случаи не се допуска приемане на оферти от лица, които не са включени в списъка.

V. КРИТЕРИЙ ЗА ВЪЗЛАГАНЕ НА ПОРЪЧКАТА

Критерият за възлагане е **„оптимално съотношение качество/цена"**.

Класирането на допуснатите до оценка оферти се извършва на база получената от всяка оферта „Комплексна оценка" (КО). Максималния брой точки, които участникът може да получи е 100 точки. „Комплексната оценка" се определя на база следните показатели:

|  |  |  |
| --- | --- | --- |
| Показател - П | Максимални точки | Относителна тежест |
| 1. Срок за изпълнение на поръчката - П1 | 100 | 50% |
| 2. Ценово предложение - П2 | 100 | 50% |

Формулата по която се изчислява „Комплексната оценка" за всеки участник е:

КО = П1 X 50 % + П2 х 50 %.

1. Оценка по показател „Срок за изпълнение на поръчката" (П1) – П1 = П1min/ П1i х 100, където:

* II1min представлява минималната предложена цена за изпълнение на обществената поръчка;
* П1i представлява цената за изпълнение на обществената поръчка, предложена от i-тия участник;
* П1 се изчислява до втория знак след десетичната запетая.

Оценяват се само предложения, които отговарят на минималните изисквания на Възложителя и Техническата спецификация, **съобразно приложения линееен график.**

Възложителят отстранява от участие в процедурата участник, чийто Техническо предложение не отговаря на условията на Възложителя.

2. Оценка по показател „Ценово предложение" (П2) - П2 = П2min/ П2i х 100, където:

* II2min представлява минималната предложена цена за изпълнение на обществената поръчка;
* П2i представлява цената за изпълнение на обществената поръчка, предложена от i-тия участник;
* П2 се изчислява до втория знак след десетичната запетая.

На първо място се класира участника, получил най-висока комплексна оценка.

VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

Получените оферти се предават на председателя на комисията, за което се съставя протокол. Протоколът се подписва от предаващото лице и от председателя на комисията.

Възложителят със заповед определя нечетен брой лица, които да разгледат и оценят получените оферти.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

Председателят на комисията:

1. свиква заседанията на комисията и определя график за работата й;

2. информира възложителя за всички обстоятелства, които препятстват изпълнението на поставените задачи в посочените срокове;

3. отговаря за правилното съхранение на документите до предаването им за архивиране;

4. прави предложения за замяна на членове на комисията при установена невъзможност някой от тях да изпълнява задълженията си.

Членовете на комисията:

1. участват в заседанията на комисията;

2. лично разглеждат документите, участват при вземането на решения и поставят оценки на офертите;

3. подписват всички протоколи от работата на комисията.

Решенията на комисията се вземат с обикновено мнозинство.

Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от протокола.

Членовете на комисията представят на възложителя декларация по чл. 103, ал. 2 ЗОП след получаване на списъка с участниците и на всеки етап от процедурата, когато настъпи промяна в декларираните данни.

Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

Възложителят е длъжен да отстрани член на комисията, за когото установи, че е налице конфликт на интереси с участник. В този случай действията на отстранения член, свързани с разглеждане на офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член.

В тези случаи възложителят определя със заповед нов член.

Членовете на комисията са длъжни да пазят в тайна обстоятелствата, които са узнали във връзка със своята работа в комисията.

Комисията и всеки от членовете й са независими при изразяване на становища и вземане на решения, като в действията си се ръководят единствено от закона. Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на участник.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показатели извън посочените по т. 1, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с т. 1 и т.2.

От участие в процедурата се отстранява участник в следните случаи:

1/ Когато участникът не е представил някой от документите, предвидени в настоящите указания;

2/ Когато участникът е представил оферта, която е непълна или не отговаря на предварително обявените условия в тази документация, или не се е съобразил с изготвените от Възложителя образци, или не са спазени указанията за изготвянето им.

VII. СКЛЮЧВАНЕ НА ДОГОВОР

Възложителят сключва писмен договор за обществена поръчка с участника, класиран на първо място и определен за изпълнител.

*Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.*

Договорът се сключва в пълно съответствие с проекта на договор, представен в документацията и включва задължително всички предложения от офертата на участника, въз основа на които е определен за изпълнител. Договорът за изпълнение на обществена поръчка не се сключва с участника, класиран на първо място, ако същия не представи в определения от Възложителя срок необходимите документи, упоменати в настоящата документация.

***За всички неуредени въпроси се прилагат разпоредбите на ЗОП и ППЗОП.***

VIII. ПРОЕКТ НА ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА

Проект

**ДОГОВОР**

№

Днес, 2017 г., в гр. ……………….., на основание чл.194, ал. 1 от Закона за

обществените поръчки (ЗОП), се сключи настоящият договор между:

**ОБЩИНА ТОПОЛОВГРАД**, с адрес на управление Тополовград, пл. “Освобождение” № 1, ЕИК № 000970464, представлявана от **БОЖИН ПЕТРОВ БОЖИНОВ** - Кмет и **КИРИЛ ПЕТКОВ КИРОВ** – Главен счетоводител, наричана по-долу ВЪЗЛОЖИТЕЛ, от една страна

и

1. ЕИК , със седалище и

адрес на управление: представлявано от

, наричано за краткост ИЗПЪЛНИТЕЛ.

* 1. ПРЕДМЕТ НА ДОГОВОРА. СРОК

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши строително-ремонтни и монтажни работи за подобряване на образователната среда в **СУ “Д-р Петър Берон“ град Тополовград, НУ „Св. Св. Кирил и Методий“ град Тополовград, ОУ “Иван Вазов“ село Устрем, община Тополовград** в съответствие с Техническата спецификация от документацията за участие в обществената поръчка, Техническото и Ценовото предложение на ИЗПЪЛНИТЕЛЯ, представляващи съответно Приложения № 1, № 2, № 3, неразделна част от този договор.

Чл. 2. ИЗПЪЛНИТЕЛЯТ ще изпълни СРМР на обекта, в срок от …….. *(……………)* дни, считано от датата на сключване на настоящия договор.

ЦЕНА И НАЧИН НА ПЛАЩАНЕ

Чл.З. (1) Стойността на настоящия договор възлиза на обща сума в размер на …….. (словом: ) лева без включен ДДС или ………… (словом: ) лева с включен ДДС., в това число: за ***СУ “Д-р Петър Берон“ град Тополовград*** …….. (словом: ) лева без включен ДДС или ………… (словом: ) лева с включен ДДС; ***НУ „Св. Св. Кирил и Методий“ град Тополовград*** …….. (словом: ) лева без включен ДДС или ………… (словом: ) лева с включен ДДС и  ***ОУ “Иван Вазов“ село Устрем*** …….. (словом: ) лева без включен ДДС или ………… (словом: ) лева с включен ДДС. Цената на договора е съгласно Ценовото предложение, Приложение № 3 към договора и е формирана на база единични цени и количества посочени в КСС и включва всички разходи на ИЗПЪЛНИТЕЛЯ, включително и допустимия процент непредвидени разходи.

(2) ВЪЗЛОЖИТЕЛЯТ изплаща на ИЗПЪЛНИТЕЛЯ уговореното възнаграждение по ал. 1 по следната схема:

* + 1. Авансово плащане - в размер на 50 *(петдесет)* % от стойността на договора посочена в чл.3 , ал.1 в срок до 10 *(десет)* работни дни, считано от получаване на средствата по сметка на община Тополовград от Министерство на образованието и науката по Национална програма „Оптимизация на училищната мрежа“, модул „Оптимизиране на училищната мрежа“ въз основа на издаване на фактура за стойността на аванса от ИЗПЪЛНИТЕЛЯ и потвърждение за плащане от НАП и „Агенция Митници“.

2. Окончателно плащане - в размер на разликата между стойността на договора, съгласно чл. 3, ал.1 и извършеното авансово плащане по ал.2, т. 1, платимо след окончателното приемане на обекта с подписването на приемателен протокол за качествено извършени работи, в срок до 30 дни от датата на подписване на протокола и представяне на оригинална фактура от ИЗПЪЛНИТЕЛЯ.

* + - 1. Плащанията се извършват от Възложителя с платежно нареждане по банковата сметка на Изпълнителя:

При банка

IB AN -

BIC-

* + - 1. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на данните по ал. 3 в срок от 3 *(три)* дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(5) *Всички видове плащания се извършват след получаване на потвърждение за плащането от НАП и Агенция „Митници”, съгласно Указание №УК-6/30.12.2014г. на МФ, относно прилагане на Решение на Министерски съвет №788/28.11.2014г. за разплащанията на разпоредители с бюджетни средства.*

Чл. 4. (1) По време на изпълнението на строителните работи, както и преди извършване на окончателното плащане кьм ИЗПЪЛНИТЕЛЯ, ВЪЗЛОЖИТЕЛЯТ има право да извършва пълна документална проверка и проверка на място, с цел удостоверяване качественото изпълнение за заложените дейности съгласно сключения договор между ВЪЗЛОЖИТЕЛЯ и ИЗПЪЛНИТЕЛЯ. Всяка проверка на място задължително завършва с изготвяне на констативен протокол между участниците в проверката.

(2) ИЗПЪЛНИТЕЛЯТ, в съответствие с Техническата спецификация - Приложение № 1, трябва да доставя само строителни продукти, които притежават подходящи характеристики за вграждане, монтиране, поставяне или инсталиране в сградите, като всяка доставка се контролира и съгласува от ВЪЗЛОЖИТЕЛЯ.

Чл. 5. (1) Посочените в КСС количества и видове СРМР не са окончателни и се доказват двустранно в процеса на изпълнението. При възникване на непредвидени СРМР (увеличаване на заложени количества СРМР и/или добавяне на нови количества и видове СРМР, които обективно не са могли да бъдат предвидени предварително, нататъшното изпълнение на съответните работи продължава след предварителното одобрение на Възложителя и в съотвтствие с разпоредбите на договора за обществена поръчка.

* + - * 1. За завършени и подлежащи на разплащане ще се считат само тези видове СРМР, които са приети от ВЪЗЛОЖИТЕЛЯ и са отразени в съответния протокол. Всички плащания ще се правят срещу актуване на действително извършени строителни работи.
        2. Непредвидени разходи за СРМР са разходите, свързани с увеличаване на заложени количества СРМР и/или добавяне на нови количества и видове СРМР, които към момента на разработване и одобряване на инвестиционния проект обективно не са могли да бъдат предвидени, но при изпълнение на работите са обективно необходими за въвеждане на обекта в експлоатация. Непредвидените разходи се доказват с подписване на протокол между ВЪЗЛОЖИТЕЛЯ и ИЗПЪЛНИТЕЛЯ. При изпълнение на непредвидени СРМР, за които няма единични цени в КСС, за същите се изготвят анализни цени по официално приетите в бранша разходни норми за ремонтни работи и съгласно елементите на ценообразуване за видовете СРМР, посочени в Ценовото предложение - приложение № 3 към договора. Получените анализни цени на видове работи ще бъдат предварително одобрявани от Възложителя чрез упълномощеното от него техническо лице. Възложителят може да поиска доказване по подходящ начин на изготвените анализни цени, а именно: разходни норми, единични цени на материали и

др.

(4) Преди да предаде окончателно изпълнената работа, ИЗПЪЛНИТЕЛЯТ е длъжен да извърши необходимите измервания и извърши всички изпитвания, съгласно изискванията на нормативната уредба, приложими към дейностите по предмета на договора като разходите за това, са за сметка на ИЗПЪЛНИТЕЛЯ.

Чл.6. (1) Приемането на строително - ремонтните и монтажните работи, както и приемането на обекта се извършва, след подписване на всички приложими актове и протоколи, съобразени с изискванията на Наредба № 3 от 31.07.2003 г. за съставяне на актове и протоколи по време на строителството, включително Протокол обр. 19.

ВЪЗЛОЖИТЕЛЯТ е длъжен да провери и подпише, респ. да укаже коригиране на предоставените му за преглед Протокол обр. 19 и придружаващите го документи - Протокол обр. 12, фактури, декларации, сертификати и др. изискуеми документи, доказващи количеството и качеството на вложените труд и материали в срок до 5 *(пет)* работни дни от датата на представянето им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ. ИЗПЪЛНИТЕЛЯТ нанася необходимите промени и го предоставя отново за съгласуване от ВЪЗЛОЖИТЕЛЯ.

Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя

III. ГАРАНЦИЯ ЗА ИЗПЪЛНЕНИЕ НА ДОГОВОРА

Чл. 7 (1) За обезпечаване изпълнението на настоящия договор ИЗПЪЛНИТЕЛЯТ представя преди сключването на договора гаранция за добро изпълнение под формата на парична сума в лева, банкова гаранция или застраховка, която обезпечава изпълнението чрез покритие на отговорността на изпълнителя, в полза на ВЪЗЛОЖИТЕЛЯ, в размер на 3 *(три)* % от стойността на договора без ДДС, а именно ( ) лева.

ВЪЗЛОЖИТЕЛЯТ освобождава гаранцията за изпълнение на договора в 30 *(тридесет)* дневен срок от подписването на приемателен протокол за качествено извършени работи.

ВЪЗЛОЖИТЕЛЯТ има право да усвои цялата и/или част от гаранцията за изпълнение на договора в случай на неизпълнение на някое от задълженията на ИЗПЪЛНИТЕЛЯ, поети с настоящия договор, както и когато прекъсне или системно забави изпълнението на задължение/ята си по договора, без да са налице форсмажорни обстоятелства и без писменото съгласие на ВЪЗЛОЖИТЕЛЯ. Претърпените от ВЪЗЛОЖИТЕЛЯ вреди в по-голям размер се претендират и удовлетворяват по общия ред, съгласно законодателството на Република България.

ВЪЗЛОЖИТЕЛЯТ не дължи лихва за времето, през което сумата по гаранцията за изпълнение по ал.1 е престояла законосъобразно при него.

IV. ПРАВА И ЗАДЪЛЖЕНИЯ НА СТРАНИТЕ

Чл. 8. ВЪЗЛОЖИТЕЛЯТ има право:

Да контролира изпълнението на този договор по всяко време, по начин, незатрудняващ работата на ИЗПЪЛНИТЕЛЯ. Указанията на ВЪЗЛОЖИТЕЛЯ чрез упълномощените от него лица в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното;

Да получи резултатите от изпълнението на договора във вида и срока, уговорени в този договор и предвидени в техническите спецификации на поръчката, в изпълнение на предмета на настоящия договор;

Да спре изпълнението на работите, във всеки един момент, при констатиране на недостатъци и да изисква ИЗПЪЛНИТЕЛЯТ да отстрани недостатъците за своя сметка.

Да изисква и получава от ИЗПЪЛНИТЕЛЯ всякаква информация, свързана с изпълнението на настоящия договор;

Да задържи гаранцията за изпълнение, при условията на настоящия договор;

Да определи лице за контакти по договора и по своя преценка да го заменя.

Чл. 9. ВЪЗЛОЖИТЕЛЯТ се задължава:

Да заплати на ИЗПЪЛНИТЕЛЯ стойността на извършената работа, по реда и при условията на настоящия договор.

Да предаде на ИЗПЪЛНИТЕЛЯ строителната площадка с протокол за предаване на строителната площадка в готовност за стартиране на СРМР.

Да участва със свой представител при приемане и въвеждане на обекта в експлоатация.

По време на целия строителен процес от откриване на строителната площадка до предаване на обекта за експлоатация да осъществява постоянен контрол върху изпълнението на СРМР относно:

а) съответствие на изпълняваните на обекта работи по вид и количество с одобрените строителни книжа и КСС;

б) съответствие на влаганите на обекта строителни продукти е предвидените в документацията към договора - техническа спецификация, КСС, оферта на ИЗПЪЛНИТЕЛЯ и др.

Да уведомява ИЗПЪЛНИТЕЛЯ писмено в 5 *(пет)* дневен срок след установяване на появили се в гаранционния срок дефекти.

Да осигури на ИЗПЪЛНИТЕЛЯ съдействието и информацията, необходими му за качественото изпълнение на предмета на договора.

Да информира ИЗПЪЛНИТЕЛЯ за всички пречки, възникващи в хода на изпълнението на договора.

Чл. 10. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ в резултат, на които възникнат:

Смърт или злополука, на което и да било физическо лице на обекта.

Загуба или нанесена вреда, на каквото и да било имущество в следствие изпълнение предмета на договора през времетраене на изпълнението му.

Чл. 11. ИЗПЪЛНИТЕЛЯТ има право:

1. Да получи уговореното възнаграждение при условията на настоящия договор.
2. Да изисква от ВЪЗЛОЖИТЕЛЯ съдействие и информация за изпълнение предмета на този договор.

Чл. 12 (1) ИЗПЪЛНИТЕЛЯТ се задължава:

* 1. Да изпълни предмета на договора с присъщата грижа, ефективност, прозрачност и добросъвестност, в съответствие с най-добрите практики в съответната област и в съответствие с условията на настоящия договор, като мобилизира всички финансови, човешки и материални ресурси, необходими за цялостното му изпълнение съгласно приложимото законодателство;
  2. Да изпълни договорените строително-ремонтни и монтажни работи качествено и в договорения срок, съгласно предложен от него и одобрен от ВЪЗЛОЖИТЕЛЯ план-график, при спазване на Техническата спецификация и действащата нормативна уредба, в това число изискванията по охрана на труда, санитарните и противопожарни норми;
  3. Да приема и разглежда всички писмени възражения на ВЪЗЛОЖИТЕЛЯ относно недостатъците, допуснати при изпълнение на договора, и да ги отстранява за своя сметка, в посочените срокове;
  4. Да информира ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;
  5. Да осигурява достъп до строежа на съответните контролни органи и на представителите на ВЪЗЛОЖИТЕЛЯ;
  6. Да влага качествени материали, оборудване и строителни изделия, съобразно предвижданията на Техническата спецификация, както и да извършва качествено СРМР. Същите трябва да отговарят на техническите изисквания и на количествата, определени в КСС, както и на изискванията по приложимите стандарти. ИЗПЪЛНИТЕЛЯТ носи отговорност, ако вложените материали не са с нужното качество;
  7. Да обезпечи необходимите му за работата машини и съоръжения.
  8. Да отстранява своевременно всички недостатъци в изпълнението констатирани от ВЪЗЛОЖИТЕЛЯ.
     1. ИЗПЪЛНИТЕЛЯТ носи пълната отговорност за качеството на изпълнението на дейностите по настоящия договор, за безопасността на всички видове работи и дейности на обекта, за работата, действията и безопасността на работниците и за спазване на правилата за безопасност и охрана на труда.
     2. ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СРМР е допуснал отклонения от изискванията на ВЪЗЛОЖИТЕЛЯ или задължения, съгласно нормативните актове

V. ГАРАНЦИОННИ СРОКОВЕ

Чл. 13 (1) Гаранционните срокове са съгласно Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

* + - 1. Гаранционните срокове започват да текат от деня на подписване на приемателен протокол за качествено извършени работи.
      2. При поява на дефекти в сроковете по ал. 1, ВЪЗЛОЖИТЕЛЯТ уведомява писмено ИЗПЪЛНИТЕЛЯ в 5 *(пет)* дневен срок от установяването им.
      3. ИЗПЪЛНИТЕЛЯТ се задължава да отстрани за своя сметка появилите се дефекти в гаранционния срок, като започне работа не по-късно от 3 *(три)* дни след получаване на известието.
      4. Ако ИЗПЪЛНИТЕЛЯТ не започне работа по отстраняване на дефектите в срока по ал. 4, ВЪЗЛОЖИТЕЛЯТ може да ги отстрани сам за сметка на ИЗПЪЛНИТЕЛЯ. В този случай, ИЗПЪЛНИТЕЛЯТ дължи освен разноските направени от ВЪЗЛОЖИТЕЛЯ и неустойка в размер на 5 % от стойността на некачествено изпълнените работи.
      5. Гаранционните срокове не текат и се удължават с времето, през което строежът е имал проявен дефект, до неговото отстраняване.

VI. КОМУНИКАЦИЯ

Чл. 14. За реализирането целите на настоящия договор, страните определят следните лица за контакт:

* + - * 1. ЗА ВЪЗЛОЖИТЕЛЯ:

- отговорно лице/а по договора,

тел./ факс / моб. тел./ e-mail:

* + - * 1. ЗА ИЗПЪЛНИТЕЛЯ:

- отговорно лице/а по договора

длъжност

тел./ факс/ моб. тел./ e-mail:

VII. УСЛОВИЯ ЗА ПРЕКРАТЯВАНЕ НА ДОГОВОРА

Чл. 15 (1) Настоящият договор се прекратява:

с окончателното (навременно, точно и цяло) изпълнение на всички задължения на страните по договора;

при настъпване на обективна невъзможност за изпълнение на предмета на договора, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице.

Настоящият договор може да бъде прекратен преди изтичане на неговия срок по взаимно писмено съгласие на страните.

ВЪЗЛОЖИТЕЛЯТ може да прекрати договора едностранно при следните условия:

ако в резултат на обстоятелства, възникнали след сключването му, не е в състояние да изпълни своите задължения;

ако ИЗПЪЛНИТЕЛЯТ не изпълнява законосъобразни указания на ВЪЗЛОЖИТЕЛЯ по изпълнението на договора или не отстранява установени неточности или несъответствия констатирани от ВЪЗЛОЖИТЕЛЯ;

ако ИЗПЪЛНИТЕЛЯТ бъде обявен в неплатежоспособност или когато бъде открита процедура за обявяване в несъстоятелност или ликвидация. За настъпването на тези обстоятелства ИЗПЪЛНИТЕЛЯТ е длъжен незабавно да уведоми ВЪЗЛОЖИТЕЛЯ;

поради невъзможност за осигуряване на финансирането му;

при възникване на обстоятелствата по чл. 118, ал. 1, т. 2 или т. 3 от ЗОП.

Чл. 16. При предсрочно прекратяване на договора ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените и неизплатени видове работи.

Чл. 17. Прекратяването на договора не освобождава страните от отговорност и задължението за изплащане на неустойки, когато такива се дължат.

VIII. САНКЦИИ И НЕУСТОЙКИ

Чл. 18. В случай, че договорът бъде прекратен по реда на чл. 15, ал. 1 или ал. 2, страните не си дължат неустойки. В тези случаи ВЪЗЛОЖИТЕЛЯТ дължи на ИЗПЪЛНИТЕЛЯ стойността на всички извършени СРМР до датата на прекратяване на договора.

Чл. 19. Всички щети понесени от ВЪЗЛОЖИТЕЛЯ по вина на ИЗПЪЛНИТЕЛЯ и/или като резултат от некачествено строителство и неспазване на условията на настоящия Договор, ще бъдат възстановени за сметка на ИЗПЪЛНИТЕЛЯ.

Чл. 20. ИЗПЪЛНИТЕЛЯТ не носи отговорност при поява на дефекти в изпълнените видове работи, появили се в следствие неправилна експлоатация.

Чл. 21. (1) В случай на забавяне изпълнението на строителните работи с повече от 5 *(пет)* дни спрямо Техническото предложение (Приложение № 2), без основателна причина, ВЪЗЛОЖИТЕЛЯТ налага на ИЗПЪЛНИТЕЛЯ неустойка в размер на 0,5 % *(половин процент)* от цялата стойност на този договор за всеки ден забава, но не повече от 10 % *(десет процента)*.

(2) При пълно неизпълнение или лошо изпълнение на възложената от ВЪЗЛОЖИТЕЛЯ работа, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % *(десет процента)* върху стойността на договора.

Чл. 22. В случай на забава на задължението за плащане от страна на Възложителя, той дължи на Изпълнителя неустойка в размер на 0,5 % *(половин процент)* върху забавеното плащане за всеки ден забава, но не повече от 10 % от стойността на забавеното плащане.

Чл. 23. (1) При прекратяване на договора, поради виновно неизпълнение на задълженията от страна на ИЗПЪЛНИТЕЛЯ, той дължи неустойка в размер на 30 % *(тридесет процента)* от стойността на договора.

(2) При прекратяване на договора по вина на ВЪЗЛОЖИТЕЛЯ, последният дължи на ИЗПЪЛНИТЕЛЯ заплащане на стойността на извършените до датата на прекратяването работи въз основа на двустранно съставен и подписан констативен протокол за извършените неизплатени работи.

Чл. 24. Страните си запазват правото да търсят обезщетение за вреди по общия ред, ако тяхната стойност надвишава изплатените неустойки по реда на този раздел.

IX. НЕПРЕОДОЛИМА СИЛА

Чл. 25 (1) Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди или предотврати, и които са възникнали след сключването на договора.

Не е налице непреодолима сила, когато съответното събитие е настъпило вследствие на неположена грижа от някоя от страните или ако при полагане на дължимата грижа това събитие е можело да бъде предотвратено.

Страната, изпълнението на чието задължение е възпрепятствано от непреодолима сила, не може да се позовава на нея, ако не е изпълнила задължението си по предходната алинея.

Чл. 26 (1) Никоя от страните по договора не носи отговорност за неизпълнение или забавено изпълнение на свое задължение в резултат на настъпило събитие, което може да бъде определено като непреодолима сила, в това число и за причинените от това неизпълнение вреди.

(2) Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по настоящия договор.

Чл. 27 (1) Страната, която се позове на обстоятелство от извънреден характер по смисъла на чл. 26, ал. 1, което е причина за неизпълнение на задължения по договора, е длъжна в 5 (пет) дневен срок писмено да уведоми другата страна за настъпването, съответно за преустановяване на въздействието на непреодолимата сила, както и какви са възможните последици от нея за изпълнението на договора.

Към известието по ал. 1 се прилагат всички релевантни и/или нормативно установени доказателства за настъпването, естеството, размера на непреодолимата сила и причинната връзка между това обстоятелство и невъзможността за изпълнение.

В случай че някое от доказателствата по ал. 2 се издава от компетентните органи в срок, по-дълъг от посочения в ал. 1, страната, изпълнението на чието задължение е възпрепятствано от непреодолимата сила е длъжна с известието по ал. 1 да съобщи за това обстоятелство и в петдневен срок след предоставянето на съответното доказателство от компетентния орган да уведоми другата страна и да й представи доказателството.

При неуведомяване по ал. 1 се дължи обезщетение за настъпилите вреди.

Чл. 28 (1) При позоваване на непреодолима сила страната, изпълнението на чието задължение е възпрепятствано от непреодолимата сила е длъжна да предприеме всички възможни мерки, за да ограничи последиците от настъпването на събитието.

(2) Страната е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

Чл. 29 (1) Страната, изпълнението на чието задължение е възпрепятствано от непреодолимата сила, ведно с уведомлението по чл. 27, ал. 1 изпраща до другата страна уведомление за спиране на изпълнението на договора до отпадане на непреодолимата сила.

(2) След отпадане на обстоятелствата от извънреден характер, които са определени като непреодолима сила в уведомлението по чл. 27, ал. 1, страната, изпълнението на чието задължение е възпрепятствано от непреодолимата сила, писмено с известие в 5 *(пет)* дневен срок уведомява другата страна за възобновяване на изпълнението на договора.

Чл. 30 (1) Срокът за изпълнение на договора се удължава с времето, през което изпълнението е било невъзможно поради непреодолима сила, за наличието на която другата страна е била надлежно уведомена и е приела съществуването й, на база на представените документи и доказателства.

1. ИЗПЪЛНИТЕЛЯТ е длъжен да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това.
2. Срокът за изпълнение се удължава с периода на забавянето на изпълнението на договора и се възстановява от получаването на уведомлението по чл. 29, ал. 2.

Чл. 31 (1) Когато обстоятелствата от извънреден характер, които се определят като непреодолима сила, възпрепятстват по такъв начин изпълнението на задълженията по договора, че на практика водят до невъзможност за изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява насрещната страна за това обстоятелство.

(2) След получаване на известието по ал. 1, насрещната страна има право да прекрати договора.

X. ЗАКЛЮЧИТЕЛНИ РАЗПОРЕДБИ

Чл. 32. Изпълнителят и Възложителят третират като конфиденциална всяка информация, получена при и/или по повод изпълнението на настоящия договор.

Чл. 33 (1) Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощените лица и са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

(2) За валидни адреси на приемане на съобщения и уведомления, свързани с настоящия договор се смятат:

ЗА ИЗПЪЛНИТЕЛ:

ЗА ВЪЗЛОЖИТЕЛ:

(3) При промяна на данните по предходната алинея, съответната страна е длъжна да уведоми другата в 5 *(пет)* дневен срок от настъпване на промяната. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Чл. 34. Споровете между страните се решават с писмено споразумение, а при непостигане на съгласие, се предявяват пред съответния съд по реда на ГПК.

Чл. 35. За неуредените въпроси в настоящият договор се прилага действащото българско законодателство.

Настоящият договор се състави и подписа в 3 *(три)* еднообразни екземпляра - по един за всяка от страните и един за регистъра в Община Тополовград.

Неразделна част от този договор са:

* 1. Приложение № 1: Техническа спецификация.
  2. Приложение № 2.Предложение за изпълнение и линеен график на изпълнителя;
  3. Приложение № 3: Ценово предложение на изпълнителя.

ИЗПЪЛНИТЕЛ: ВЪЗЛОЖИТЕЛ:

………………………. ОБЩИНА ТОПОЛОВГРАД

УПРАВИТЕЛ: КМЕТ:

( ) (Б. БОЖИНОВ)

ГЛ. СЧЕТОВОДИТЕЛ:

(К. КИРОВ)